Diari Oficial de la Generalitat Valenciana


Sumari del DOGV 3897, del 14-12-2000 (2000/10915)

RESOLUCIÓ de 22 de novembre de 2000, de la Conselleria de Sanitat, per la qual s'adjudiquen beques per a projectes d'investigació en programes de salut durant l'exercici 2000.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   3897

Data del DOGV
:   14-12-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/10799


Organisme emissor
:   Conselleria de Sanitat

Tipus de document
:   Resolució

RESOLUCIÓ de 22 de novembre de 2000, de la Conselleria de Sanitat, per la qual s'adjudiquen beques per a projectes d'investigació en programes de salut durant l'exercici 2000. [2000/10455]
  
Mitjançant l'Ordre de 4 de juliol de 2000 de la Conselleria de Sanitat, es van convocar en l'annex I beques per a projectes d'investigació en programes de salut durant l'exercici 2000 (DOGV 3.817, de 18.08.00).
  
Examinats els projectes d'investigació que versen sobre programes de salut, prevenció i predicció de la malaltia, objecte de la convocatòria.
  
Vista la proposta formulada per la comissió avaluadora en la seua sessió de 21 de novembre de 2000, en la qual consta que s'han avaluat els projectes d'investigació individualitzadament, seguint els criteris de selecció establits en la base quarta de l'ordre i que s'han ajustat les possibles ajudes als recursos previstos per a 2000, resolc:
  
Primer
  
Concedir les beques per a finançar els projectes d'investigació en programes de salut per a 2000, que en l'annex I es relacionen.
  
Segon
  
Els beneficiaris de les beques hauran de remetre a la Secretaria de l'EVES la memòria final del projecte, en la qual s'inclourà un resum de la investigació juntament amb una relació detallada de les despeses totals efectuades, ajustat al model IV, així com les separates de publicacions o comunicacions a congressos, si n'hi haguera. En la publicació de treballs científics, presentació de comunicacions a congressos i reunions científiques, etcètera, que tinguen lloc com a resultat d'una ajuda d'investigació de l'EVES, s'haurà de consignar l'origen del seu finançament i enviar a l'EVES un exemplar de la publicació, amb menció del número d'expedient. Igualment, es remetrà a l'EVES les publicacions que es produïsquen com a conseqüència de la beca, amb posterioritat a la presentació de la memòria.
  
Contra aquesta resolució, que exhaureix la via administrativa, es podrà interposar recurs contenciós administratiu, d'acord amb l'article 109 i 110 de la Llei 30/92, de Règim Jurídic de les Administracions Públíques i del Procediment Administratiu Comú, i els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, davant la Sala Contneciosa Administrativa del Tribunal Superior de Justícia de la Comunitat Valenciana en el termini de dos mesos, comptadors a partir de l'endemà de la publicació d'aquesta resolució.
  
No obstant això, es podrà interposar potestativament recurs de reposició davant el conseller de Sanitat en el termini d'un mes, segons que estableix l'article 116 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.